สอยยัง! 4 หุ้นดิจิตอลทีวีสุดเจ๋ง ชี้โฆษณาโตสวนกลุ่ม 4 เดือนติด
โบรกฯแนะซื้อ 4 หุ้นดิจิตอลทีวีสุด ชูเม็ดเงินโฆษณาโตสวนกลุ่ม 4 เดือนติด
19 เม.ย. 2560

บล.บัวหลวง ระบุในบทวิเคราะห์วันนี้ (19 เม.ย.) ว่า กลุ่มสื่อ Nielsen รายงานเม็ดเงินโฆษณาโดยรวมในไตรมาส 1/60 ติดลบไป 4% เทียบช่วงเดียวกันของปีก่อน ในขณะที่สื่อทีวีโดยรวมติดลบเช่นกันที่ 5% เทียบช่วงเดียวกันของปีก่อน อย่างไรก็ตามมาจากการปรับตัวลดลงของสื่อทีวีอะนาล๊อกและสื่อทีวีดาวเทียมที่ลดลงไปถึง 9% และ 15% เทียบช่วงเดียวกันของปีก่อน ตามลำดับ
ในขณะที่สื่อดิจิตอลทีวีแสดงตัวเลขการเติบโตเป็นบวกรวมเป็นเดือนที่ 4 ติดต่อกันตั้งแต่เดือน ธ.ค. ปีที่แล้ว ส่งผลให้ปิดตัวเลขไตรมาสแรก +7% เทียบช่วงเดียวกันของปีก่อน ในฝั่งของเรตติ้งเดือน มี.ค. ในกลุ่มผู้เล่นดิจิตอลเรตติ้งของ WORK มีการปรับตัวขึ้นโดดเด่นที่สุดในกลุ่ม หนุนโดยการออกอากาศรายการ The Mask Singer มองว่าภาพเม็ดเงินโฆษณาดิจิตอลทีวีคาดจะเติบโตได้ต่อเนื่องจากฐานผู้ชมที่ยังคงแข็งแกร่ง และเรตติ้งที่มีการปรับตัวขึ้นมาอย่างต่อเนื่อง แม้ว่าสถานการณ์โดยรวมยังไม่ฟื้นตัว ยังคงชื่นชอบ RS, MONO และ PLANB ที่สุดในกลุ่ม